Traficul rutier este blocat joi dimineaţă, pe DN 6 Drobeta-Turnu Severin-Orşova, din cauza aluviunilor de pe şosea, potrivit news.ro
”Pe DN 6 Drobeta-Turnu Severin-Orşova, în zona localităţii Vârciorova, judeţul Mehedinţi, s-au scurs aluviuni de pe versant pe partea carosabilă, blocând ambele sensuri de deplasare”, transmite Centrul Infotrafic din IGPR.
Se acţionează pentru curăţarea suprafeţei de rulare.
Se estimează reluarea normală a circulaţiei după ora 10:00.